EkBass/fiwiki-20250220-pages-articles huggingface dataset:
Jay and Silent Bob Strike Back

Jay and Silent Bob Strike Back (televisioesityksessä käytetty nimeä Jay ja Silent Bob iskevät takaisin) on vuonna 2001 ensi-iltansa saanut yhdysvaltalainen komedia, jonka ohjasi toista pääosaa näyttelevä Kevin Smith. Se on Smithin viides kuvitteelliseen View Askewniverse -universumiin sijoittuva elokuva. Vuonna 2019 julkaistiin Jay and Silent Bob Reboot -elokuva, jossa hahmot seikkailevat comic con -messuilla ja yrittävät estää sarjakuvan ja elokuvan reboottia. ==Juoni== Elokuva kertoo kahdesta ruohoa rakastavasta älykääpiöstä, jotka norkoilevat päivästä toiseen pienen newjerseyläisen lähikaupan edustalla. Ennen pitkää heidät häädetään lähestymiskiellon voimin ja he saavat piakkoin tietää, että heistä on tehty sarjakuva, jonka pohjalta tehdään vielä elokuva. Jay (Jason Mewes) ja Silent Bob (Kevin Smith) lähtevät Hollywoodiin estämään elokuvan tekoa. Matkalla Jay tapaa kauniin Justicen (Shannon Elizabeth), joka ystävättärineen paljastuu jalokivivarkaaksi. Justicen ja hänen naiskoplansa harhauttamat kaverukset varastavat koe-eläinlaboratoriosta oranki Suzannen ja joutuvat ääliömäisen villieläin-sheriffi Willenhollyn (Will Ferrell) jahtaamaksi. Jalokivivarkaiksi lavastetut Jay ja Silent Bob pääsevät lopulta Hollywoodiin Miramaxin studiolle, jossa Bluntman & Chronic -elokuvaa kuvataan. He päätyvät sattuman kautta roolihahmojensa asuihin ja siten elokuvaan. Studiolle saapuvat myös Justicen petetyt rikoskumppanit sekä sheriffi Willenholly ja suuri lopputaistelu on valmis. Loppukahakan jälkeen Jay ja Silent Bob puhdistavat nimensä katumapäälle tulleen ja timantit palauttaneen Justicen avulla, pelastavat Suzannen eläimiä elokuviin välittävältä toimistolta sekä keräävät valmistuneen elokuvan rojaltit. Jay ja Silent Bob matkustavat tuloillaan ympäri maailmaa etsimässä Internetissä murska-arvosteluja kirjoittaneita ihmisiä. Negatiivista kritiikkiä antaneet, yhtä lailla pikkupojat kuin papitkin, joutuvat Jayn ja Silent Bobin pahoinpitelemäksi. == Lähteet == Luokka:Vuoden 2001 yhdysvaltalaiset elokuvat Luokka:Yhdysvaltalaiset road moviet Luokka:Yhdysvaltalaiset komediaelokuvat Luokka:Kevin Smithin ohjaamat elokuvat Luokka:Elokuvat elokuvanteosta
Campo Formion rauha

Campo Formion rauha solmittiin Ranskan ja Itävallan välillä 17. lokakuuta 1797. Ranskaa edusti Napoleon ja Itävaltaa kreivi Ludwig von Cobenzl. Sopimus merkitsi ensimmäisen liittokunnan romahtamista ja Napoleonin Italian sotaretkien voitokasta päätöstä. Rauhansopimuksen seurauksena useita Itävallan maita siirtyi Ranskalle. Luovutettujen alueiden joukkoon kuuluivat Itävallan Alankomaat (nykyinen Belgia) ja tietyt Välimeren saaret, kuten Korfu ja Venetsian saaria Adrianmerellä. Venetsia ja sen alueet jaettiin kahden valtion kesken. Itävalta sai Venetsian, Istrian ja Dalmatian, mutta joutui tunnustamaan Cisalppisen tasavallan ja Ligurian tasavallan, jotka oli muodostettu Genovan alueista, itsenäisiksi valtioiksi. Sopimus tehtiin viiden kuukauden neuvottelujen jälkeen. Se oli käytännössä sama, mitä osapuolet olivat jo sopineet Leobenin rauhassa huhtikuussa 1797, mutta neuvottelut olivat viivästyneet useiden syiden takia. Sopimus kirjoitettiin majatalossa Campo Formiossa, jota nykyään tunnetaan nimellä Campoformido. == Aiheesta muualla == Luokka:Ensimmäisen liittokunnan sota Luokka:Itävallan sodat Luokka:Italian sodat Luokka:Rauhansopimukset Luokka:1700-luvun kansainväliset sopimukset Luokka:1797
Kettu ja pihlajanmarjat

Kettu ja pihlajanmarjat, alun perin Kettu ja viinirypäleet, on yksi Aisopoksen faabeleista eli eläinsaduista. Siitä on lähtöisin ilmaisu ”happamia, sanoi kettu pihlajanmarjoista”. Faabelin numero Perryn indeksissä on 15. Tarina on seuraava: ”Kettu löysi pihlajapuun, ja halusi syödä marjoja. Hän yritti napata niitä puusta, mutta ne ovat liian korkealla. Jonkin aikaa turhaan yritettyään kettu totesi: ”Ne ovat kuitenkin happamia”, ja lähti murheissaan pois. Tarinan opetus on, että ihmiset tapaavat haukkua sellaisia asioita, joita he eivät saa.” Suomessa tarina kertoo pihlajasta, jonka marjat ovat joka tapauksessa happaman makuisia, mutta tarinan alkuperäinen kreikkalainen, Aisopoksen nimiin laitettu versio kertoo viinirypäleistä () ottamatta kantaa niiden makuun. Useimmissa länsimaisissa käännöksissä puhutaan happamista marjoista, mikä tullee Phaedruksen latinankielisestä lisäyksestä. Alkuperäisessä sadussa kettu sanoo ”nehän ovat raakileita” (). __NOTOC__ == Katso myös == * Kognitiivinen dissonanssi * Pitäkää tunkkinne! == Lähteet == == Kirjallisuutta == * == Aiheesta muualla == *Aisopoksen Kettu ja viinirypäleet suomen kielellä Luokka:Aisopoksen faabelit Luokka:Lentävät lauseet
Accelerando

Accelerando tarkoittaa seuraavia asioita: * accelerando, musiikkitermi, joka tarkoittaa kiihdyttäen * Accelerando, Charles Strossin romaani.
Olavi Hänninen

Mauno Olavi Hänninen (18. elokuuta 1929 Helsinki – 12. heinäkuuta 1989 Helsinki) oli suomalainen poliitikko, joka toimi Demokraattisen nuorison maailmanliiton varapuheenjohtajana, Suomen kommunistisen puolueen varapuheenjohtajana (1971–1981), sisäasiainministerinä (1975–1976) ja SAK:n toisena puheenjohtajana (1976–1987). Olavi "Ola" Hänninen aloitti poliittisen uransa jo nuorena liittymällä SKP:hen 1945.Suomen kommunistisen puolueen toiminnasta 16. ja 17. edustajakokousten välillä, s. 48. SKP 1975. Hän kävi Sirola-opiston 18-vuotiaana ja toimi sen jälkeen viitisentoista vuotta Suomen demokraattisen nuorisoliiton eri tehtävissä. 1960-luvun puolivälissä Hänninen sai kutsun koulutukseen Moskovaan. Suomeen paluun jälkeen hänet valittiin SKP:n Helsingin piirisihteeriksi 1966, kun Olavi J. Laine jätti tehtävän tälle tultuaan valituksi eduskuntaan.Leppänen, Veli-Pekka: Kivääri vai äänestyslippu, s. 82, 179. Edita 1999. Hänninen lukeutui SKP:ssa puolueen uudistajiin ja 1970-luvulla hän oli puoluejohdossa yksi niistä enemmistöläisistä, jotka vastustivat "taistolaista" oppositiota aktiivisimmin. 26. marraskuuta 1971 Hänninen valittiin SKP:n varapuheenjohtajaksi Erkki Salomaan tilalle. Hänninen oli myös Suomen kansan demokraattisen liiton valinta Miettusen hätätilahallituksen "asuntoministeriksi" 1975. Ministerin ura kuitenkin päättyi jo kesällä 1976, kun Hänninen siirtyi SAK:n kakkosjohtajaksi. Hänninen kuului SKP:n poliittiseen toimikuntaan vuoden 1969 edustajakokouksesta 1980-luvun puoleenväliin.Leppänen, Veli-Pekka: Kivääri vai äänestyslippu, s. 179. Edita 1999. == Lähteet == ==Kirjallisuutta== * Luokka:SKDL:ssä vaikuttaneet henkilöt Luokka:SKP:ssä (1918–1990) vaikuttaneet henkilöt Luokka:Suomalaiset ammattiyhdistysjohtajat Luokka:Suomen sisäministerit Luokka:Vuonna 1929 syntyneet Luokka:Vuonna 1989 kuolleet
Taha Yasin Ramadan

Taha Yasin Ramadan () (1938 Mosul, Irak – 20. maaliskuuta 2007) oli Irakin varapresidentti maaliskuusta 1991 lähtien aina Saddam Husseinin hallinnon kaatumiseen saakka toukokuussa 2003. Ramadan toimi pankkivirkailijana ennen siirtymistään upseeriksi. Tuolloin vielä kiellettyyn Baath-puolueeseen hän liittyi 1956. Ramadan oli mukana Baath-puoleen suorittamassa onnistuneessa vallankaappauksessa 1968 ja liittyi vallankumousneuvostoon välittömästi tämän jälkeen. Hän johti myös puolisotilaallista Irakin kansanarmeijaa aina sen hajottamiseen saakka saatuaan nimityksen varapresidentiksi. Muun johdon tapaan hän oli muslimi. Irakin sodan jälkeen Ramadan onnistui piileskelemään etsijöiltään 19. elokuuta 2003 saakka, jolloin Kurdistanin isänmaallisen liiton () taistelijat pidättivät hänet Mosulissa ja luovuttivat Yhdysvaltojen joukoille. Yhdysvallat puolestaan luovutti hänet edelleen Irakin väliaikaishallinnon tuomittavaksi 30. kesäkuuta 2004 osallisuudestaan vuonna 1982 tapahtuneeseen al-Dujailin šiiakylän hävittämiseen ja 148 kyläläisen teloittamiseen. Ramadan tuomittiin 5. marraskuuta 2006 elinkautiseen vankeuteen, mutta 26. joulukuuta 2006 vetoomustuomioistuin palautti asian uudelleenkäsiteltäväksi korkeimpaan oikeuteen pitäen rangaistusta liian lievänä. Irakin korkein oikeus tuomitsi 12. tammikuuta 2007 Ramadanin hirtettäväksi rikoksista ihmisyyttä vastaan. 15. maaliskuuta vetoomustuomioistuin vahvisti kuolemantuomion. Ramadan hirtettiin ennen aamunkoittoa 20. maaliskuuta 2007 ja haudattiin vuorokauden kuluessa lähelle Saddam Husseinin hautapaikkaa Tikritiin. Yhdysvaltojen Irakin sodan aikana julkaisemissa etsintäkuulutuspelikorteissa Taha Yasin Ramadan edusti ruutukymppiä eli oli sijalla 20. == Aiheesta muualla == * HS:n uutinen 'Irakin ex-varapresidentti teloitetaan' * Irakin oikeudenkäyntien yhteenvetoja * Irakin entinen varapresidentti sai hirttotuomion Luokka:Irakin sota Luokka:Irakilaiset sotilaat Luokka:Irakilaiset poliitikot Luokka:Sotarikoksista teloitetut Luokka:Varapresidentit Luokka:Vuonna 1938 syntyneet Luokka:Vuonna 2007 kuolleet
Gheorghe Popescu

Gheorghe Popescu (s. 9. joulukuuta 1967 Calafat) on romanialainen jalkapalloilija, joka pelasi puolustajana ja lukeutui maansa merkittävimpiin pelaajiin 1990-luvulla. Seuratasolla Popescu edusti uransa aikana lukuisia seuroja. Vuosina 1985–1990 hän pelasi Universitatea Craiovassa viettäen osan kaudesta 1987-88 Steaua Bukarestissa. Vuosina 1990–1994 hän edusti hollantilaista PSV Eindhovenia ennen siirtymistään Englantiin Tottenhamiin, missä hän pelasi yhden kauden. Vuosina 1995–1997 hän pelasi kahden kauden ajan FC Barcelonassa ja voitti seuran kapteenina Cup-voittajien Cupin vuonna 1997. Saman vuoden kesäkuussa hän siirtyi Turkkiin Galatasarayhin neljän kauden ajaksi. Galatasarayssa hän voitti kaudella 2000 UEFA Cupin ammuttuaan loppuottelussa ratkaisevan rangaistuspotkun vastustaja Arsenalin verkkoon. Saman vuoden syksyllä hän voitti seurassa myös UEFA Super Cupin, ja eteni seuraavalla kaudella Mestarien liigan puolivälieriin. Popescu pelasi urallaan vielä Leccessä (2001-02), Dinamo Bukarestissa (2002) sekä Hannover 96:ssa (2003). Popescu teki mittavan uran myös Romanian maajoukkueessa ja on vuoden 2018 lopulla yhä 115 maaottelullaan kolmanneksi eniten maaotteluita pelannut romanialainen. Hän edusti maataan kolmissa MM-kisoissa (1990, 1994 ja 1998) sekä kaksissa EM-kisoissa (1996 ja 2000). Hän teki maajoukkueurallaan 16 maalia. Popescu on valittu Romanian vuoden jalkapalloilijaksi vuosina 1989, 1990, 1991, 1992, 1995 ja 1996. == Lähteet == Luokka:Romanialaiset jalkapalloilijat Luokka:Vuonna 1967 syntyneet Luokka:Elävät henkilöt
Vaippasakaali

Vaippasakaali (Lupulella mesomelas) on afrikkalainen koiraeläin. Vaippasakaali on perinteisesti luettu koirien (Canis) sukuun, mutta DNA-analyysien perusteella se ei ole läheistä sukua koirien muiden lajien kanssa, ja siksi se on alettu lukea uuteen Lupulella-sukuun. Juovasakaali saattaa kuulua samaan sukuun, mutta sen sukulaissuhteissa on epäselvyyksiä. Vaippasakaali jaetaan kahteen maantieteellisesti eristyneeseen alalajiin, jotka joidenkin geneettisten tutkimusten mukaan ovat kaksi erillistä lajia. == Koko ja ulkonäkö == Vaippasakaali muistuttaa ulkonäöltään kettua. Sen turkki on keltaruskea lukuun ottamatta selkäpuolella niskasta häntään asti kulkevaa mustavalkeaa karvoitusta. Sakaalien säkäkorkeus on yleensä 38–48 cm, ruumiin pituus 65–74 cm ja ruumiin paino 7–13 kg. Urokset ovat hieman naaraita kookkaampia. == Levinneisyys == Vaippasakaalilla on Afrikassa kaksi erillistä levinneisyysaluetta; eteläinen Afrikka sekä Afrikan itärannikko. Elinympäristöksi niille kelpaa lähes mikä vain; metsä, pensaikko, savanni ja aavikkomaiset alueet. Parhaiten ne kuitenkin viihtyvät alueilla, joilla on riittävästi ja helposti saatavilla olevaa ravintoa. == Elintavat == Vaippasakaalit elävät yleensä pareina, mutta metsästävät laumassa saadakseen suurempia saaliseläimiä kuten impaloita ja muita antilooppeja. Ne ovat hyvin reviiritietoisia ja jokaisella parilla on oma pysyvä reviirinsä. Vaippasakaali on yöeläin mutta se tulee silloin tällöin luolastaan ulos myös päivisin. Vaippasakaalien ravinto koostuu siitä aineksesta, mitä elinalueella on tarjolla. Ne ovat raadonsyöjiä, mutta myös hyviä saalistajia. Pääasiallista ravintoa ovat kuitenkin rotat, mangustit ja linnut. Sakaalit ovat omnivoreja. == Lisääntyminen == Vaippasakaalin tiineys kestää kaksi kuukautta. Pesue koostuu 3–6 pennusta joista jokainen painaa syntyessään 200–250 grammaa. Kahdeksan kuukauden ikäisinä pennut ovat tarpeeksi vanhoja aloittaakseen itsenäisen elämän. Sukukypsyys saavutetaan 11 kuukauden iässä. == Sakaali ja ihminen == Sakaaleja tapetaan joskus niiden turkin vuoksi tai vaihtoehtoisesti siksi, että niitä pidetään uhkana karjalle. == Lähteet == == Aiheesta muualla == *Laji.fi: Vaippasakaali (Canis mesomelas) *ITIS: Canis mesomelas *Pherobase: Semiochemicals of Canis mesomelas, the Black-backed jackal Luokka:Koiraeläimet
Apatia

Apatia on psykologinen termi, jolla tarkoitetaan välinpitämättömyyden tilaa. Apaattinen henkilö kärsii tunteiden, motivaation, aloitekyvyn tai innostuneisuuden puutteesta. Apatia on monissa dementiasairauksissa yksi tavallisimmista käytösoireista. Apatia liittyy joskus masennukseen mutta ilmenee myös itsenäisenä oireistona.Dementiasairauksiin liittyviä käytösoireita Tohtori.fi Sana ”apatia” on peräisin kreikan kielen sanasta apatheia (), jota stoalaiset käyttivät tavoitellusta tilasta, jossa ihminen on välinpitämätön niiden asioiden suhteen, jotka eivät ole hänen omassa vallassaan -- eli stoalaisen määritelmän mukaan kaikkien ihmistä hänen ulkopuoleltaan kohtaavien asioiden suhteen. Vaikea apaattinen tila, jossa henkilöltä puuttuu jopa puhe- ja liikuntakyky, on nimeltään akineettinen mutismi. == Lähteet == == Aiheesta muualla == Luokka:Psyykkiset sairaudet Luokka:Sosiaalipsykologia Luokka:Seulonnan keskeiset artikkelit
Tx

Tx tarkoittaa seuraavia: * Texas, postilyhenne TX, Yhdysvaltain osavaltio * .
Td

Td tarkoittaa seuraavia: * tardiivi dyskinesia, TD, hermostohäiriö * * * .
Tw

Tw tarkoittaa seuraavia asioita: * * * Trigger warning - sisältövaroitus * * .
Ty

Ty tarkoittaa seuraavia: * * * * Turun yliopisto, TY, yliopisto Suomessa * tariffiyksikkö, ty, taloustieteen mittayksikkö * Ty, yhdysvaltalainen leikkikaluvalmistaja * ty, unkarin aakkosten kirjain * kiitos, ty, englannin sanoista thank you, Internetissä käytettävä slangisana. * Miehen etunimeä, suosittu varsinkin Yhdysvalloissa: ** Ty Burrell, yhdysvaltalainen näyttelijä ** Ty Cobb, yhdysvaltalainen baseballpelaaja ** Ty Conklin, yhdysvaltalainen jääkiekkomaalivahti ** Ty Dellandrea, kanadalainen jääkiekkoilija ** Ty Detmer, yhdysvaltalainen amerikkalaisen jalkapallon pelaaja ** Ty Dolla Sign, yhdysvaltalainen laulaja, lauluntekijä, multi-instrumentalisti ja tuottaja ** Ty Fox, yhdysvaltalainen homopornonäyttelijä ** Ty Franck, yhdysvaltalainen kirjailija ** Ty Olsson, kanadalainen näyttelijä ** Ty Panitz, yhdysvaltalainen näyttelijä ** Ty Pennington, yhdysvaltalainen malli ja televisiojuontaja ** Ty Rattie, kanadalainen jääkiekkoilija ** Ty Smith, kanadalainen jääkiekkoilija
Tz

Tz tarkoittaa seuraavia asioita: * * .
Oa

Oa voi viitata seuraaviin asioihin: * Oa, Pandionis-fyleen kuulunut Attikan demos * * Oppland Arbeiderblad, OA, norjalainen sanomalehti * osa-aikainen, oa., normaalia työaikaa lyhyempi työaika. * The Oa, niemimaa Islayn saaren lounaisosassa Skotlannissa * OA, Operaatio Arktis, suomalainen ilmastoaktivistien ryhmä.
Of

Of tarkoittaa seuraavia: * * .
Oh

Oh tarkoittaa seuraavia: * * hydroksidi, kemiallinen kaava OH⁻, anioni tai ioniyhdiste, jossa tämä anioni esiintyy * hydroksyyliryhmä, -OH, vedyn ja hapen yksinkertainen funktionaalinen ryhmä * Ohio, postilyhenne OH, Yhdysvaltain osavaltio * OH, Suomen lentokoneiden kansallistunnus * OH, Suomen radioamatööriaseman maatunnus 1.1.1929 alkaen, muut ovat OF, OG ja OI * ohjehinta, oh, ollut joskus myös ovh, ohjevähittäishinta * Ounasvaaran Hiihtoseuraa - talviurheilu- ja suunnistusseura, perustettu Rovaniemellä 1927. * Oh!, Girls’ Generation -yhtyeen studioalbumi * olohuone, OH, tila asunnossa ==Henkilöt== Oh on seuraavien henkilöiden nimi: * Mark 'Oh, oik. Marko Albrecht (s. 1970), saksalainen DJ ja elektronisen musiikin tuottaja * Oh Beom-seok (s. 1984), eteläkorealainen jalkapalloilija * Oh Ha-young (s. 1996), eteläkorealainen laulaja, lauluntekijä ja näyttelijä * Oh Jin-hyek (s. 1981), eteläkorealainen jousiampuja ja olympiavoittaja * Oh Sang-Eun (s. 1977), eteläkorealainen pöytätennispelaaja. * Oh Se-hoon (s. 1961), eteläkorealainen poliitikko * Oh Sehun (s. 1994), eteläkorealainen rap-artisti, tanssija ja näyttelijä * Oh Se-jong (1982–2016), eteläkorealainen kaukalopikaluistelija, olympiavoittaja ja maailmanmestari * Oh Seong-ok (s. 1972), eteläkorealainen käsipalloilija * Oh Yeon-ji (s. 1990), eteläkorealainen nyrkkeilijä * Sadaharu Oh, Wang Chen-chih (s. 1940), japaninkiinalainen baseballpelaaja ja manageri * Sandra Oh (s. 1971), kanadalainen näyttelijä. * Soon-Tek Oh (1943–2018), korealais-yhdysvaltalainen näyttelijä.
Oj

Oj tarkoittaa seuraavia asioita: * * . * OJ, lyhenne Oulun Jousimiehet nimisestä urheiluseurasta
Or

Or tarkoittaa seuraavia: * * Or, Uralin sivujoki Venäjällä * OR, tai, disjunktio, looginen konnektiivi, yhteenlasku Boolen algebrassa * OR-portti, disjunktiota vastaava looginen portti elektroniikassa * Oregon, postilyhenne OR, Yhdysvaltain osavaltio * * or, ranskan- ja englanninkielinen termi kullan värille heraldiikassa.
OR-portti

OR-portti (, josta käytetään suomalaista nimitystä tai) on looginen portti, joka vastaa loogista disjunktiota ja siten sanaa ”tai”. Operaatiosta käytetään logiikassa joskus symbolia \lor. Sen merkitys on ”kun jokin on tosi”, ts. propositiologiikan kaavana: (p_0 \ or \ p_1) \Leftrightarrow (p_0 \lor p_1) ja totuustauluna: p0 p1 p0 or p1 0 0 0 0 1 1 1 0 1 1 1 1 == Ohjelmointikielissä == Ohjelmointikielissä OR bittioperaatio merkitään usein `|` erona Boolen algebran mukaisesta operaatiosta `||`. == Katso myös == * NOT-portti * AND-portti * NAND-portti * NOR-portti * XOR-portti * XNOR-portti == Aiheesta muualla == Luokka:Digitaalitekniikka Luokka:Matemaattinen logiikka
Fc

Fc tai FC voi tarkoittaa seuraavia: * FC, brittiläinen yhtye * * * Freedom Club, FC, Theodore Kaczynskin käyttämä merkintä kirjepommeissa * jalkapalloseura, FC, englannin ilmauksesta football club, jalkapallon harrastajien urheiluseura * fasilitoitu kommunikointi, FC, puhetaidottoman kommunikointimenetelmä.
Fg

Fg tarkoittaa seuraavia: * * * FG Modelsport, FG, radio-ohjattavien pienoismallien valmistaja * Fine Gael, FG, irlantilainen puolue.
Fh

Fh tarkoittaa seuraavia: * Volvo FH, Volvon kuorma-automalli * * * FH Hafnarfjarðar, islantilainen jalkapalloseura * lentotunnit, FH, englannin ilmauksesta flight hours, lentoajan yksikkö * familiaalinen hyperkolestrolemia, FH, sairaus. * 2004 FH, asteroidi.
Fl

Fl tarkoittaa seuraavia: * * * filosofian lisensiaatti, FL tai fil. lis., korkeakoulututkinto * * Florida, postilyhenne FL, Yhdysvaltain osavaltio * floriini, fl tai ƒ, rahayksikkö * Freie Liste, FL, liechtensteinilainen puolue * La Fanmi Lavalas, FL, haitilainen puolue * lento, fl, englannin sanasta flight, lentokoneen liike ilmassa * . ==Katso myös== Aihepiiriin liittyy myös seuraava: * FL Studio, Fruity Loops, äänenkäsittely-ohjelmisto.
Fs

Fs, FS tai fS tarkoittaa muun muassa seuraavia: * * * FS, Italian valtiollinen rautatieyhtiö, lyhenne italiankielisestä nimestä Ferrovie dello Stato Italiane * FS, Sveitsin frangi ranskaksi, franc suisse, Sveitsin ja Liechtensteinin rahayksikkö * fs, virolainen runoilija * Operaatio FS, japanilaisten toteuttamaton sotasuunnitelma toisen maailmansodan aikana * .
Ft

Ft tarkoittaa seuraavia: * * * EMD FT, Electro-Motive Divisionin valmistama dieselveturisarja * forintti, ft, rahayksikkö * filosofian tohtori, FT tai fil. toht., korkeakoulututkinto * jalka, ft., mittayksikkö * Financial Times, FT, brittiläinen taloussanomalehti * Finsk Tidskrift, FT, suomalainen kulttuuriaikakauslehti * FT, Filices-tyyppi, saniaistyyppi, metsätyyppi * fysioterapia, FT, terapiamuoto * Falköpings Tidning, FT, ruotsalainen paikallislehti * Filipstads Tidning, FT, ruotsalainen paikallislehti
Fv

Fv tarkoittaa seuraavia: * * .
Fw

Fw tarkoittaa seuraavia: * * * * Focke-Wulf, tyyppimerkintä Fw, lentokonevalmistaja * Vapaat äänestäjät (Freie Wähler), lyhenne FW, saksalainen puolue
Fx

Fx tarkoittaa seuraavia: * * , käytössä 1990-luvulla, nykyisin käytössä koodi FR * FX, yhdysvaltalainen televisiokanava * FX, italialainen televisiokanava * FX, persialainen televisiokanava * Mozilla Firefox, FX, selain.
Patronaattioikeus

Patronaattioikeus (, ’suojelusherruus’) merkitsi aateliselle aiemmin kuulunutta oikeutta ottaa pappi seurakuntaan, jossa hänellä oli säteritila.Uusi sivistyssanakirja, toim. A.Aikio, Keuruu 1974 Alun perin niissä seurakunnissa, joissa joku varakas henkilö, useimmiten aatelinen, oli tehnyt kirkolle huomattavan lahjoituksen, hän oli saanut patronaattioikeuden eli oikeuden seurakunnanpapin nimittämiseen. Patronaattioikeus muodostui keskiajalla ja se oli laajassa käytössä Ruotsin suurvaltakaudella 1600-luvulla. Kustaa II Adolf vahvisti nämä oikeudet vuonna 1612 antamassaan aatelin privilegiossa. Aatelin vallan kasvaessa patronaattioikeus muutti yhä enemmän luonnettaan siihen suuntaan, että jo pelkkä asuinpaikka voitiin tulkita oikeudeksi papin valintaan, vaikka lahjoituksia ei olisi tehtykään. Patronaattioikeudesta oli haittaa kahdella tavalla: toisaalta se kavensi seurakunnan mahdollisuuksia vaikuttaa papin valintaan samoinkuin piispan ja tuomiokapitulin mahdollisuuksia valvoa virkoihin nimettävien kelpoisuutta; toisaalta se houkutteli pappeja moraalisesti epäilyttävään patronusten mielistelyyn virkapaikkojen toivossa. Pappi saattoi joutua alentavaan riippuvuuteen jo aatelin voudista, joka pienen herran tavoin käyttäytyi mielellään isännän elkein. Näitä epäkohtia kasvatti papinvaalijärjestelmän yleinen epämääräisyys.Laasonen, Pentti: Suomen kirkon historia 2, s37, Porvoo 1991 Petri Karosen mukaan patronaattioikeuden merkitystä on liioiteltu ja pappien nimittämisessä oli usein kyse aikakaudelle tyypillisestä patronus- klientti-suhteesta. Suurvalta-ajalla seurakuntien pappismiesten määrä kaksinkertaisui. Suurin osa Suomen seurakunnista oli konsistoraalisia, joihin tuomiokapituli ja seurakuntalaiset yhdessä valitsivat papin.Karonen, Petri: Pohjoinen suurvalta, Ruotsi ja Suomi 1521-1809, Juva 2008 Käytännössä oikeus johtui siitä, että kartano edusti taloudellista kykyä rakentaa kirkkoja, kappeleita tai rukoushuoneita, jolloin kirkkoherran, kappalaisen tai papiston apulaisen, saarnaajan asettaminen vaikutti kohtuulliselta. Suomessa uusien patronaattioikeuksien jakaminen kiellettiin vuonna 1867, jolloin oikeus oli jäljellä neljällä aateliskartanolla kahdeksan seurakunnan alueella. Viimeisinä Suomessa patronaattioikeuksista luopuivat Åminnen kartano Halikossa vuonna 1896 ja Louhisaaren kartano Askaisissa vuonna 1910.Alex Snellman: Suomen aateli – yhteiskunnan huipulta uusiin rooleihin 1809–1939, s. 149. Helsingin yliopisto 2014. Ennen vuotta 1865 evankelis-luterilaiset seurakunnat Suomessa vastasivat myös paikallishallinnosta ennen kuin maaseudulla kunta-asetuksella erotettiin maallinen kunta evankelis-luterilaisesta seurakunnasta, mihin saakka seurakunnan kirkkoherra toimi myös kunnanjohtajana. ==Lähteet== Luokka:Sääty-yhteiskunta Luokka:Kirkkohistoria
Troijalaiset

Troijalaiset () on Hector Berliozin säveltämä ooppera, joka sai kantaesityksensä vuonna 1863. Säveltäjän laatima libretto pohjautuu Vergiliuksen runoelmaan Aeneis. == Oopperan synty == Berlioz kirjoitti Troijalaisia yli kolme vuotta, joiden aikana hän ehti kirjoittaa siitä kaksi versiota. Ooppera kantaesitettiin Pariisissa 1863. == Lähteet== Luokka:Ranskankieliset oopperat Luokka:Hector Berliozin teokset Luokka:1860-luvun musiikkiteokset
Pianokonsertto nro 1 (Brahms)

Johannes Brahmsin pianokonsertto nro 1 d-molli op. 15 on yksi romantiikan musiikin tunnetuimpia konserttoja. ==Taustaa== Brahms työsti ensimmäistä pianokonserttoaan vuodesta 1855 vuoteen 1859. Alun perin teoksesta piti tulla sonaatti kahdelle pianolle, mutta Brahms päättikin tehdä siitä sinfonian. Kun tämäkin kokeilu epäonnistui, säveltäjä sai idean luoda materiaalista pianokonserton. Lopullinen teos kantaesitettiin tammikuussa 1859 Hannoverissa. Brahms itse soitti kantaesityksessä pianoa ja kapellimestarina toimi Joseph Joachim. Ensimmäinen pianokonsertto kuuluu Brahmsin varhaistuotantoon mutta se on sävellyksenä hyvin kypsä. Konsertto sai aluksi huonon ja ristiriitaisen vastaanoton, mutta vuosia myöhemmin sitä alettiin pitää mestariteoksena. ==Rakenne== Konsertossa on kolme osaa: # Allegro moderato maestoso # Adagio cantabile # Rondo: Allegro ma non troppo Brahms Luokka:Johannes Brahmsin teokset Luokka:1850-luvun musiikkiteokset
Ruottala

Ruottala on kylä Tornion kaupungissa Kaakamajokivarressa Jäämerentien varrella. Kylässä asuu noin 200 asukasta. Pieni osa kylästä kuuluu Keminmaan kuntaan, mutta suurin osa kylän asukkaista asuu Tornion puolella. Elinkeinoelämää kylässä on maatiloja, metalli- ja koneurakointiyrityksiä, hevostoiminnan edustajia sekä rakennus- ja sähköalan urakoitsijoita ja suunnittelijoita. Oma parturi-kampaamokin löytyy. Viimeinen kauppa sulki ovensa 1990-luvulla, samoin kylän koulu on sulkenut ovensa. Ruottalan oppilaat käyvät koulussa Kaakamon ala-asteella, Putaan yläasteella tai Raumon yläasteella. Ruottala sijaitsee Kemi–Tornio-työssäkäyntialueen keskipisteessä, ja omaa autoa käyttäen kulkuyhteydet ovat hyvät. Ajomatka Kemiin tai Tornion keskustaan kestää vain noin 15 minuuttia, Keminmaan kauppoihin alle 10 minuuttia. Vapaa-ajan liikuntamahdollisuuksia ovat vieressä sijaitseva Kallinkankaan laskettelu- ja hiihtoalue pururatoineen, vierestä kulkeva kelkkareitti, ympäröivät metsät, kylän oma hiihtoreitti sekä lähialueen palvelut. Kylän kupeeseen on suunniteltu huoltoasemaa oheispalveluineen. Konevoimayhdistyksen järjestämä Oikea Moottoritapahtuma on tehnyt Ruottalaa tunnetuksi. Tapahtumaa järjestettiin vuosina 2007–2009 ja vuonna 2011. Vuoden 2011 Moottoritapahtumassa vieraili noin 10 000 kävijää ja laitteita oli yli 400. Vuonna 2013 tapahtuma sai uuden paikan Tornion Laivakankaalta. ==Lähteet== ==Aiheesta muualla== * Kuvia Ruottalasta Oikea Moottoritapahtuma 2011 ===Kirjallisuutta=== *Vuento, Pertti: Historiaa ja perimätietoa hiippakuntarajalta [Kaakama, Könölä, Ruottala]. Omakustanne, 1994. ISBN 952-90-5371-1. Luokka:Alatornion kylät Luokka:Keminmaan kylät Luokka:Lapin maakunnan entiset taajamat
I’m Gonna Roll

”I’m Gonna Roll” / ”Come ’Round Betty” on lyhytikäisen suomalaisen rock-yhtye Rock’n’Roll Bandin keväällä 1975 julkaistu ensisingle. "I’m Gonna Roll" -raita oli poikkeuksellisesti basisti Pave Maijasen laulama, josta kuitenkin nousi yhtyeen ainut varsinainen hitti. Kummatkin singlen kappaleet sisältyvät yhtyeen esikoisalbumiin Everybody Needs Dancemusic Sometimes. == Kappaleet == ;A-puoli # ;B-puoli # * == Aiheesta muualla == * ”I’m Gonna Roll” discogs.com -sivustolla Luokka:Vuoden 1975 kappaleet Luokka:Suomalaiset rockkappaleet
Thomas Joachim Legler

Thomas Joachim Legler (11. huhtikuuta 1806 Trondheim, Norja – 15. joulukuuta 1873 Turku) oli norjalaissyntyinen taidemaalari ja piirustusmestari. Leglerin vanhemmat olivat leipuri Joachim Legler ja Magdalena Legler o.s. Petersen. Hänen puolisonsa oli Charlotta Vendela (tai Wendla Charlotta) o.s. Fattenborg. Hän pysyi Norjan kansalaisena kuolemaansa saakka. Legler opiskeli kaksi vuotta H. Reuschin johdolla Bergenissä Norjassa ja lisäksi Tanskan kuninkaallisessa taideakatemiassa (Konglige Akademiet for de Skønne Kunster) Kööpenhaminassa sekä Ruotsin kuninkaallisessa taideakatemiassa (Kungliga Akademien för de Fria Konsterna) Tukholmassa. Hänen teoksiaan oli ensi kerran näyttelyssä esillä 1847. Ateneumin taidemuseossa on hänen maalauksensa Strand vid Vierwaldstättersjön. Hän toimi piirustuksenopettajana oppikoulussa 1833–1851. == Lähteet == *Kuvataiteilijamatrikkeli (Arkistoitu versio) *Ateneumin taidemuseo == Aiheesta muualla == *Kansallisbiografia: Legler, Thomas Joachim (1806-1873) Luokka:Norjalaiset taidemaalarit Luokka:Suomalaiset taidemaalarit Luokka:Vuonna 1806 syntyneet Luokka:Vuonna 1873 kuolleet
Johan Erik Lindh

Johan Erik Lindh (11. lokakuuta 1793 Harg, Roslagen, Ruotsi – 21. tammikuuta 1865 Helsinki) oli ruotsalainen taidemaalari, entinen koristemaalari, joka muutti Suomeen. Ainoana 1830-luvun taiteilijoista hän pystyi elättämään itsensä taiteella. Hänet tunnetaan erityisesti muotokuvistaan. ==Elämäkerta== Hänen vanhempansa olivat sotamies Eerik Lindh ja Maja Greta Lindh o.s. Wattman. Hänen puolisonsa oli Hedvig Kristina Lindh o.s. Liljeberg. Lindh opiskeli Ruotsin Kuninkaallisessa taideakatemiassa (Kungliga Akademien för de Fria Konsterna) Tukholmassa ja E. Limnellin johdolla. Hän valmistui Tukholman maalariammattikoulusta kisälliksi 1814. Teoksia oli ensi kerran näyttelyssä esillä 1847. Ateneumin taidemuseossa on kahdeksan kappaletta Lindhin teoksia, lisäksi niitä on Kansallismuseossa, Cygnaeuksen galleriassa, Helsingin kaupunginmuseossa ja Turun historiallisessa museossa sekä lukuisissa maakuntamuseoissa ja kartanoissa. Hän on maalannut Kokkolan, Munsalan, Oravaisten ja Tenholan kirkkojen alttaritaulut. Lindh on maalannut myös satoja muotokuvia säätyläisistä ja aatelisista. Hän oli hyvin suosittu muotokuvamaalari, koska hän teki malleistaan aina kirkasihoisia sekä maalasi heidän vaatteensa ja korunsa tarkasti. Lisäksi hänen hintansa olivat edullisia. Lindhin tekemiä säilyneitä muotokuvia tunnetaan nykyään yli 200 kpl. Lindh muutti 1817 Kokkolaan ja koristi maalauksin Vaasan hovioikeuden ja sai siitä työstä mestarikirjan 1822. Vuonna 1827 hän muutti Turusta Helsinkiin. ==Teoksia== CFEngel.jpg|Carl Ludvig Engelin muotokuva Armfelt.png|Gustaf Mauritz Armfeltin muotokuva, 1845 Johan Erik Lindh - Portrait of Carl Gustaf Mannerheim (1797-1854).jpg|Carl Gustaf Mannerheimin muotokuva, 1849–1851 Johan Erik Lindh - Portrait of Eva Törngren - A V 4464 - Finnish National Gallery.jpg|Eva Törngrenin muotokuva ==Lähteet== *Kuvataiteilijamatrikkeli *Valtion taidemuseo *Valtion taidemuseo ==Aiheesta muualla== Luokka:Ruotsalaiset taidemaalarit Luokka:Suomalaiset taidemaalarit Luokka:Suomalaiset maalarimestarit ja koristemaalarit Luokka:Vuonna 1793 syntyneet Luokka:Vuonna 1865 kuolleet Luokka:Muotokuvamaalarit
Chicago White Sox

Chicago White Sox on Major League Baseball -joukkue Chicagosta. Se pelaa American Leaguen Keskisessä divisioonassa. Joukkuetta valmentaa tällä hetkellä joukkueen entinen shortti Ozzie Guillén. White Sox pelaa kotiottelunsa Guaranteed Rate Field -stadionilla. White Soxin lisäksi Chicagosta on kotoisin toinen Major League Baseball -joukkue, National Leaguessa pelaava Chicago Cubs. Molemmat joukkueet ovat liigojensa perustajajäseniä. White Sox perustettiin vuonna 1893 alasarjajoukkueena nimellä Sioux City Cornhuskers. Nykyisellä nimellään joukkue alkoi pelata 1904 käytettyään vuosina 1900-03 nimeä White Stockings. Chicago White Sox menestyi kohtalaisesti American Leaguen alkuaikoina, 1900-luvun alkupuolella, se oli kahdeksan joukkueen AL:n paras 1901, 1906, 1917 ja 1919. Liigamestaruuksien (pennant) välillä se kuitenkin monesti kuului liigan huonoimpiin joukkueisiin. Seuran alkuaikojen suurin saavutus koettiin vuonna 1906, kun "Hitless Wonders" -nimellä tunnettu kokoonpano otti joukkueen historian ensimmäisen World Series -mestaruuden paperilla huomattavasti paremmasta Chicago Cubsista otteluvoitoin 4–2. Vuonna 1917 joukkue otti seuraavan World Series -mestaruuden kukistamalla New York Giantsin finaalissa voitoin 4–2. Joukkueen onni kuitenkin kääntyi seuraavina vuosina. Päästyään 1919 finaaleihin, jonka joukkue hävisi Cincinnati Redsille 3–5, monet joukkueen pelaajat osallistuivat nyttemmin nimellä "Black Sox" tunnettuun sopupeliskandaaliin. Skandaalista johtuen monet joukkueen parhaista pelaajista erotettiin sarjasta. Tunnetuin heistä oli Shoeless Joe Jackson, jota pidetään nykyisin eräänä pelin parhaista pelaajista skandaalia edeltävältä ajalta. Sopupelillä hävitty finaali jäikin vuoteen 1959 joukkueen ainoaksi visiitiksi ns. "Fall Classiciin". 1959 White Soxilla oli pitkästä aikaa nuori, lahjakas joukkue. Voitettuaan oman liigansa pennantin joukkue kuitenkin törmäsi finaalissa parempaan Los Angeles Dodgersin joukkueeseen, joka voitti otteluin 4-2. Tappion jälkeen joukkue pysyi kilpailukykyisenä seuraavat kymmenkunta vuotta, jonka jälkeen se taas putosi liigan pohjalle. 1990-luvulle tultaessa joukkue oli vain kerran onnistunut pääsemään liigansa pudotuspeleihin, 1983. 1990-luvulla joukkue kuitenkin alkoi olla selvästi kilpailukykyisempi, se voitti divisioonansa vain kerran, mutta oli toinen 6 kertaa. Finaalipaikkaa joukkue kuitenkin sai odottaa vuoteen 2005. Kausi 2005 alkoi White Soxin kannalta loistavasti. Kauden puolivälissä sillä oli liigansa eniten voittoja. Loppukaudesta joukkue oli menettää sijoituksiaan, mutta onnistui kuitenkin voittamaan divisioonansa 6 voiton erolla. Pudotuspeleissä joukkue löysi uuden vaihteen ja suoriutui finaaleihin häviämällä vain yhden pelin kahdella ensimmäisellä kierroksella. Finaalissa joukkuetta vastaan asettui Houston Astros. Finaali oli tiukka, yhtään peliä ei voitettu yli kahdella juoksulla ja kaksi peliä ratkaistiin viimeisessä vuoroparissa. Kuitenkin White Sox onnistui olemaan parempi vastustaan jokaisessa ottelussa, voittaen mestaruuden otteluin 4-0. ==Lähteet== Luokka:Major League Baseball -seurat White Sox
Wolfgang Van Halen

Wolfgang William "Wolfie" Van Halen (s. 16. maaliskuuta 1991) on yhdysvaltalainen multi-instrumentalisti, joka tosin aloitti aikanaan kitaralla. Hänen isänsä oli kuuluisa kitaristi Eddie Van Halen. Wolfgang Van Halen on nykyisin Van Halen -yhtyeen basisti. Hän korvasi Michael Anthonyn vuonna 2006. Wolfgang Van Halen on ollut myös vierailevana kitaristina Van Halenin vuoden 2004 kiertueella. Nimensä hän on saanut isänsä ihaileman klassisen musiikin säveltäjän, Wolfgang Amadeus Mozartin mukaan. Van Halenin v. 1991 julkaisemalta "F.U.C.K." -levyltä löytyy kitarainstrumentaalikappale nimeltään "316", joka on saanut nimensä Wolfgangin syntymäpäivän (16.3.1991) mukaan. Tarina kertoo, että Edward näppäili kitarallaan tätä kyseistä sävelmää raskaana olleen vaimonsa Valerie Bertinellin vatsan lähettyvillä hänen odottaessaan heidän esikoistaan Wolfgangia ja vauva sattui aina potkimaan tämän kappaleen aikana, joten Eddie myöhemmin päätti lisätä sen levylle ja nimetä sen ainoan poikansa syntymäpäivän mukaan. ==Katso myös== *Alex Van Halen *316 Luokka:Yhdysvaltalaiset basistit Luokka:Yhdysvaltalaiset kitaristit Luokka:Yhdysvaltalaiset rockmuusikot Luokka:Van Halen Luokka:Vuonna 1991 syntyneet Luokka:Elävät henkilöt
Berliinin piiri

Berliinin piiri oli 1920- ja 30-luvuilla pääosin Berliinissä kokoontunut joukko tieteenfilosofiaan keskittyneitä filosofeja, joita yhdisti looginen empirismi. Piirin kuului sellaisia filosofeja ja tiedemiehiä kuin Hans Reichenbach, Carl Gustav Hempel, David Hilbert, Kurt Grelling ja Richard von Mises. == Historia == Berliinin piirin perusti 1920-luvun lopulla Hans Reichenbach. Piirin alkuperäinen nimi oli Die Gesellschaft für empirische Philosophie, Empiirisen filosofian seura. Piiri julkaisi yhdessä Wienin piirin kanssa julkaisua Erkenntnis (Tieto), jota toimittivat Rudolf Carnap ja Reichenbach. Piiri järjesti useita tieteenfilosofisia kongresseja ja kollokvioita, joista ensimmäinen järjestettiin Prahassa vuonna 1929. Berliinin piirillä oli paljon yhteistä Wienin piirin kanssa, mutta piirien filosofeilla oli näkemyseroja joissakin asioissa, esimerkiksi koskien todennäköisyyttä ja konventionalismia. Reichenbach vaati filosofiaansa kutsuttavan loogiseksi empirismiksi, erottaakseen sen Wienin piirin loogisesta positivismista. Nykyään tätä eroa ei useinkaan tehdä, ja näitä termejä käytetään merkitsemään samaa filosofista suuntausta. Berliinin piirin jäsenet analysoivat aktiivisesti erityisesti nykyaikaisessa fysiikassa tapahtuneen edistyksen, erityisesti suhteellisuusteorian, aikaansaamia seurauksia filosofialle ja logiikalle. Samalla he hylkäsivät Wienin piirin tavoin metafysiikan ja muun perinteisen filosofian pätevyyden, ja katsoivat, että monet filosofiset ongelmat ovat merkityksettömiä. Kansallissosialismin nousun jälkeen useat piirin jäsenet muuttivat muihin maihin. Muun muassa Reichenbach muutti Turkkiin vuonna 1933 ja myöhemmin Yhdysvaltoihin vuonna 1938. Hempel muutti Belgiaan vuonna 1934 ja myöhemmin samoin Yhdysvaltoihin vuonna 1939. Grelling puolestaan kuoli keskitysleirillä. Tämä merkitsi piirin toiminnan loppua, mutta se vaikutti suureen joukkoon 1900-luvun filosofeja, ja sen menetelmät vaikuttivat suuresti analyyttisen filosofian kehitykseen. == Aiheesta muualla == * Berlin Circle. Internet Encyclopedia of Philosophy. Luokka:Looginen empirismi Luokka:Berliinin historia
Solin

Solin on kaupunki Kroatiassa. Se sijaitsee noin 8 kilometrin päässä Splitistä Adrianmeren rannalla. Solin sijaitsee samalla paikalla kun antiikin aikainen Salona, joka oli Rooman valtakunnan Dalmatian provinssin pääkaupunki ja keisari Diocletianuksen oletettu syntymäpaikka. Kaupunki tuhoutui 600-luvulla avarien ja slaavien hyökkäysten aikana ja kaupungin väestö muutti asumaan Diocletianuksen palatsin lähistölle, josta myöhemmin muodostui Splitin kaupunki. Keskiajalla Solin oli yksi Kroatian tärkeimmistä kaupungeista. Nykyisin Solinissa on noin 24 000 asukasta. == Lähteet == == Aiheesta muualla == Luokka:Kroatian kaupungit
Ruben Jaari

Ruben Jaari (vuoteen 1936 Robert Jankeloff; 22. tammikuuta 1906 Helsinki – 15. elokuuta 1991 Helsinki) oli suomenjuutalainen kauppaneuvos (1969), Pukeva- tavaratalon perustaja. Ruben Jaarin vanhemmat olivat Samuel ja Lena Jankeloff. Jankeloffin suku muutti Helsinkiin Venäjältä 1860-luvulla. Ruben Jaarin isoäiti piti vaatekojua Narinkka-torilla Helsingin Kampissa nykyisen Simonkadun varrella ja isä Samuel Jankeloff vaatekauppaa Annankadulla. Jankeloffeilla oli neljä poikaa, Sender, David, Ruben ja Fabian (Fajo). Sender muutti myöhemmin Yhdysvaltoihin. Ruben kouluttautui sähköinsinööriksi Saksassa ja Ranskassa. Ensimmäisen maailmansodan ajaksi perhe muutti Kööpenhaminaan, mutta palasi 1920-luvulla Suomeen. Hän muutti nimensä Jankeloffista 1930-luvulla Jaariksi. Jaari perusti Kappa-Keskus-nimisen vaatekaupan vuonna 1933. Hän myi Helsingin Vuorikadulle perustetussa kaupassa veljensä Fajo Jaarin kanssa perustamansa tehtaan Mallion valmistamia naisten takkeja. Fajo osti Mallion myöhemmin kokonaan itselleen, Ruben jatkoi Kappa-Keskuksen kehittämistä. Ruben Jaari teki puolisoineen merkittäviä lahjoituksia Suomen Olympiakomitealle, Suomen Punaiselle Ristille, Mannerheimin Lastensuojeluliitolle ja Liikesivistysrahastolle. Jaarin perhe tuki myös Suomen Kulttuurirahastoa. Jaarin puoliso oli vuodesta 1939 latvianjuutalainen Irene o.s. Friedländer. Muu Friedländerin suku tuhottiin juutalaisvainoissa toisen maailmansodan aikana. Jaarit saivat kolme lasta, joista Rea (s. 1940), asuu psykologina Englannissa, Ray (1943–1991) kuoli auto-onnettomuudessa, ja Ralph (1949–2020) toimi Tallinnassa rakennusalalla. Pukeva meni konkurssiin vuonna 1993 laman ja Kaisaniemen metroaseman rakennustöiden seurauksena. Ruben Jaari on haudattu Helsingin juutalaiselle hautausmaalle. ==Lähteet== * ===Viitteet=== ==Aiheesta muualla== * Luokka:Suomalaiset kauppiaat Luokka:Suomalaiset yrittäjät Luokka:Suomalaiset insinöörit Luokka:Suomalaiset lahjoittajat Luokka:Suomen juutalaiset Luokka:Kauppaneuvokset Luokka:Vuonna 1906 syntyneet Luokka:Vuonna 1991 kuolleet
Michela Figini

Michela Figini (s. 7. huhtikuuta 1966 Prato Leventina) on sveitsiläinen entinen alppihiihtäjä ja olympiavoittaja. Figini voitti olympiakultaa syöksylaskussa vuoden 1984 olympialaisissa ollessaan vasta 17-vuotias. Calgaryn olympialaisissa neljä vuotta myöhemmin hän saavutti hopeaa supersuurpujottelusta. Maailmanmestaruuden hän voitti syöksylaskussa vuonna 1985. Figini voitti maailmancupin kokonaiskilpailun vuosina 1985 ja 1988. Lisäksi hänellä on neljä syöksycupin voittoa sekä yksi suurpujottelucupin ja yksi supersuurpujottelucupin voitto. Hänellä on maailmancupista yhteensä 26 osakilpailuvoittoa, joista suurin osa on syöksylaskusta. Uransa Figini lopetti vuonna 1990 ollessaan vain 24-vuotias. ==Aiheesta muualla== * Figinin tilastoja * Luokka:Sveitsiläiset alppihiihtäjät Luokka:Sveitsiläiset olympiavoittajat Luokka:Vuonna 1966 syntyneet Luokka:Elävät henkilöt
Hans Reichenbach

Hans Reichenbach (26. syyskuuta 1891, Hampuri, - 9\. huhtikuuta 1953, Los Angeles) oli merkittävä tieteenfilosofi ja loogisen empirismin kannattaja. Hän perusti Berliinin piirin. == Julkaisuja == * Der Begriff der Wahrscheinlichkeit für die mathematische Darstellung der Wirklichkeit (väitöskirja, 1916) * Relativitätstheorie und Erkenntnis apriori (1920) * "Der gegenwärtige Stand der Relativitätsdiskussion." (1922) * Axiomatik der relativistischen Raum-Zeit-Lehre (1924) * "Die Bewegungslehre bei Newton, Leibniz und Huyghens." (1924) * Von Kopernikus bis Einstein. Der Wandel unseres Weltbildes (1927) * Philosophie der Raum-Zeit-Lehre (1928) * Atom und Kosmos. Das physikalische Weltbild der Gegenwart (1930) * "Ziele und Wege der heutigen Naturphilosophie." (1931) * Wahrscheinlichkeitslehre : eine Untersuchung über die logischen und mathematischen Grundlagen der Wahrscheinlichkeitsrechnung (1935) * Experience and prediction: an analysis of the foundations and the structure of knowledge (1938) * From Copernicus to Einstein (1942) * Philosophic Foundations of Quantum Mechanics (1944) * Elements of Symbolic Logic (1947) * "Philosophy and physics" teoksessa Faculty research lectures, 1946 (1948) * "The philosophical significance of the theory of relativity" teoksessa Schilpp, P. A., ed., Albert Einstein: philosopher- scientist (1949) * The rise of scientific philosophy (1951) * Nomological statements and admissible operations (1954) * * * Modern philosophy of science: Selected essays by Hans Reichenbach (1959) * Selected writings, 1909–1953: with a selection of biographical and autobiographical sketches (1978) * Hans Reichenbach, logical empiricist (1979) * Erkenntnis Orientated: A Centennial volume for Rudolf Carnap and Hans Reichenbach (1991) * Logic, language, and the structure of scientific theories : proceedings of the Carnap-Reichenbach centennial (1991) == Aiheesta muualla == * * * Luokka:Saksalaiset filosofit Luokka:Tieteenfilosofit Luokka:Vuonna 1891 syntyneet Luokka:Vuonna 1953 kuolleet
Silmän liikehermo

Silmän liikehermo () on kolmas aivohermo, joka on yläluomen kohottajalihaksen sekä neljän silmälihaksen somaattinen hermo. Lisäksi silmän liikehermo toimii silmän parasympaattisena hermona. Muut silmää hermottavat aivohermot ovat telahermo ja loitontajahermo. Luokka:Aivohermot
Carl Gustav Hempel

Carl Gustav Hempel () oli saksalainen tieteenfilosofi ja merkittävä 1900-luvun loogisen empirismin edustaja, joka kuului Berliinin piiriin. Hänet tunnetaan ennen kaikkea tieteellisen selittämisen deduktiivis-nomologisen mallin puolustamisesta ja korppi-paradoksista. == Teoksia == Tärkeimpiä teoksia: * Über den Gehalt von Wahrscheinlichkeitsaussagen (1936) * Der Typusbegriff im Licht der neuen Logik mit Paul Oppenheim (1936) * The Function of General Laws in History (1942) * Studies in the Logic of Confirmation (1943) * The Logic of Functional Analysis (1959) * Aspects of Scientific Explanation (1965) * Philosophy of Natural Science (1966) * Scientific Explanation (1967) Esseitä: * * Selected Philosophical Essays (2000), ISBN 0-521-62475-4 * The Philosophy of Carl G. Hempel: Studies in Science, Explanation, and Rationality (2001), ISBN 0-19-512136-8 == Aiheesta muualla == * * * Carl G. Hempel obituary by the Princeton University Office of Communications Luokka:Saksalaiset filosofit Luokka:Tieteenfilosofit Luokka:Vuonna 1905 syntyneet Luokka:Vuonna 1997 kuolleet
Kolmoishermo

Kolmoishermo () on viides aivohermo ja se on aivohermoista suurin. Kolmoishermo toimii kasvojen tuntohermona ja puremalihasten liikehermona. Sen nimi tulee siitä, että se jakautuu kolmeen haaraan: alaleukahermo, yläleukahermo ja silmähermo. Alaleukahermo hermottaa alaleuan aluetta, yläleukahermo yläleuan aluetta ja silmähermo otsan aluetta. Herpesvirus voi vesirokon jälkeen jäädä piileväksi kolmoishermosolmuun ja aiheuttaa myöhemmin vyöruusun.NCBI Kolmoishermoon liittyvää neuropaattista kipua kutsutaan kolmoishermosäryksi. ==Lähteet== == Aiheesta muualla == Luokka:Aivohermot
Kurt Grelling

Kurt Grelling (2. maaliskuuta 1886 - syyskuu 1942) oli saksalainen loogikko, filosofi ja Berliinin piirin jäsen. Hän pyrki pitämään piirin toiminnassa vielä muiden jäsenten muuttaessa maasta. Hän kuoli Auschwitzin keskitysleirillä pian sen jälkeen, kun hänet ja hänen vaimonsa oli tuotu sinne 18. syyskuuta 1942. == Teoksia == * Gibt es eine Gödelsche Antinomie?. Theoria, 3, 1936. == Aiheesta muualla == * Kurt Grelling: Steadfast scholar in a time of madness * Query at the Electronic Research Archive for Mathematics Grelling, Kurt Luokka:Holokaustissa kuolleet Grelling, Kurt Grelling, Kurt
Enheduanna

Enheduanna (n. 2285–2250 eaa., sumeriksi 𒂗𒃶𒌌𒀭𒈾, ”Taivaan ylipapitar”) oli sumerilainen tai akkadilainen papitar, jota pidetään historian ensimmäisenä nimeltä tunnettuna kirjailijana ja runoilijana. Hänen jumalatar Inannan palvomiseksi kirjoittamansa sumerinkieliset hymnit sisältävät ensimmäisen kirjallisen kuvauksen jumalattaresta ja ensimmäisen kuvauksen yksilön sisäisestä elämysmaailmasta. == Sukutausta ja elämäkerta == Enheduannan isä oli etniseltä taustaltaan akkadilainen ja äiti puolestaan sumerilainen. Hänen äitinsä on saattanut olla myöskin papitar, joka olisi auttanut Enheduannaa nousemaan samaan asemaan. Enheduannan isän uskotaan olleen Sargon Akkadilainen, vaikkakaan ei ole täyttä varmuutta siitä, oliko Sargonin ja Enheduannan isä–tytär-suhde biologinen vaiko vain kuvainnollinen. Enheduannan elämästä ei tiedetä käytännössä mitään ennen hänen nousuaan papittareksi. Sargonin uskotaan nostaneen Enheduannan korkeaan asemaan pitääkseen Urin kaupungin omien sukulaistensa alaisuudessa. Ur oli yksi rikkaimmista Sargonin valloittamista kaupungeista, ja merkittävä osa kaupungin vauraudesta oli kiinni temppelissä. Lisäksi kapinan todennäköisyyden valloitetussa Urissa uskottiin laskevan, kun sen temppeliä johti joku, joka oli uskollinen nimenomaan Sargonille.. Enheduannan oletettu elinaika oli 2285–2250 eaa. == Kirjallinen tuotanto == Enheduannan tuotannosta suurin osa, joka on säilynyt, on ylistysvirsiä Inannalle. Enheduanna kirjoitti aikana, jolloin kirjoitustaito oli hyvin harvinainen ja kirjurit olivat suurimmaksi osaksi miehiä. Merkittävää on myös se, että Enheduanna on mainittu nimeltä. ==Lähteet== * ===Viitteet=== == Aiheesta muualla == * Gates of Babylon Luokka:Runoilijat Luokka:Sumer
Kamae

Kamae () on japanilainen budokäsite joka tarkoittaa valmiusasentoa. Käsitteenä kamae sisältää lukuisia erilaisia budolajeissa käytettäviä asentoja sekä aseilla että ilman. Kamae on staattisen liikkeen "pysäytyskuva". Kamaelle on ominaista joko puolustuksellisuus, jolloin se on yleensä budokan keskilinjaa suojaava tai hyökkäävyys. Jälkimmäisessä tapauksessa budokan keskilinjalla usein ilmenee suki, eli aukkopaikka, osoituksena kyseessä olevan kamaen valinneen budokan sutemista, eli hyökkäykseen sitoutumisesta. == Ase kamaet == === Peruskamaet miekalla === Kendo no Kata-sarjassa bokkenilla tehtävät peruskamaet tachille : * Chūdan No Kamae - Miekka vartalon edessä, kärki kurkun korkeudella * Jōdan No Kamae - Miekka kohotettuna pään päälle Jōdan No Kamaesta on olemassa sekä oikeanpuoleinen (migi-) että vasemmanpuoleinen (hidari-) muoto * Hassō No Kamae - Miekka kohotettuna pään sivulle Hassō No Kamaesta on olemassa sekä oikeanpuoleinen (migi-) että vasemmanpuoleinen (hidari-) muoto * Gedan No Kamae - Miekka vartalon edessä, kärki laskettuna alas * Waki No Kamae - Miekka vartalon sivulla, osittain sen takana, kärki taaksepäin Muita valmiusasentoja * Heso Gedan No Kamae * Seigan No Kamae === Peruskamaet jōdō:lla=== ZNKR jōdō katasarjassa tehtävät jōn peruskamaet shijōlle JODO - Zen Nippon Kendo Renmei JODO; Editoral: Katsuyuki Kato, Tsunemori Kaminoda, Shigenori Namitome, Riichiro Handa, Kenji Matsui, Shoichiro Yano and Shigehiro Matsumura. English Version Manual (translated by Chris Mansfieid March 2006), All Japan Kendo Federation; Third Revision 2003.: * Tsune no kamae * Honte no kamae * Hiki otoshi no kamae * Gyakute no kamae * Hissage no kamae * Ichi monji no kamae * Kasumi no kamae * Tsuki zue no kamae * Monomi no kamae ==Lähteet== === Viitteet === === Kirjallisuuslähteet === * IAI - Zen Nippon Kendo Renmei Iai; Executive Managing Director: Yoshimitsu Takeyasu AKJF,(translated by Chris Mansfieid March 2004), All Japan Kendo Federation; Third Revision, October 2006. * Luokka:Japanilaiset budōkäsitteet